सेना के आधुनिकीकरण के लिए नहीं पर्याप्‍त पैसे: वरिष्‍ठ अधिकारी सेना के आधुनिकीकरण में फंड की कमी की बात पहले ही कह चुके हैं। आर्मी के वाइस चीफ लेफ्टिनेंट जनरल शरथ चंद मार्च में रक्षा मामलों पर संसद की समिति के समक्ष पेश हुए थे। उन्‍होंने बताया था कि इंडियन आर्मी के पास मौजूद 68 फीसद सैन्‍य उपकरण बेहद पुराने हैं। महज 8 फीसद उपकरण ही अत्‍याधुनिक हैं। साथ ही उन्‍होंने आधुनिकीकरण के लिए महज 21,338 करोड़ रुपये के आवंटन को भी अपर्याप्‍त बताया था। लेफ्टिनेंट चंद ने समिति को बताया था कि इतनी राशि में तो पूर्व निर्धारित भुगतान (29 हजार करोड़ रुपये) भी नहीं किया जा सकता है।